
Projekti „Narva uue hooldekodu päevahoiuteenuse loomine“ teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnamajandusametiga ja Narva linna Sotsiaalabiametiga  valmistab ette projekti ettepaneku „Narva uue hooldekodu päevahoiuteenuse loomine“. Projekti ettepanekut on plaanis esitada novembris 2023 Õiglase Ülemineku KOV investeeringute (ÕÜF) meetmesse toetuse saamiseks.
ÕÜF meetme toetust antakse vanemaealiste aktiivsena hoidmiseks ja ühiskonda kaasamiseks toetava kogukonna päeva-, sotsiaal- või tegevuskeskuste, sh päevahoiu teenuste korraldamiseks vajalike hoonete taristusse.

2022. aastal Narva linna Sotsiaalabiameti tellimusel oli koostatud Narva hooldekodu projekti teostatavus-tasuvusanalüüs. 2021. aastal oli Narva Linnavalitsuse Linnamajandusameti tellimusel koostatud hooldekodu ehitusprojekt põhiprojekti staadiumis (töö nr 303-21, peaprojekteerija OÜ Eviko Inseneribüroo).

Projekti „Narva uue hooldekodu päevahoiuteenuse loomine“ raames  kavandatakse teostada järgmiseid tegevusi: uue Narva hooldekodu hoonete kompleksist kahe maja (päevahoiu ja töötajate/arstikeskuse majade) ehitamine ja sisustamine ning juurdepääsu teede ja parkla ehitamine. Projekti eeldatav eelarve on kuni 1 809 132 eurot, omafinantseering on kuni 271 370 eurot. 
Projekti elluviimine on planeeritud 2024.-2025. aastatele.
Projekti tegevused 2024-2025:

1. Ehitustööd sh ehitustöödega kaasnevad tööd (sh hangete ettevalmistamine ja korraldamine, tööprojekti koostamine, omanikujärelevalve, ehitusjuhtimine, autorijärelevalve jms) - 2024-2025 aastatel. Ehitustööde eest vastutab Narva Linnavalitsuse Linnamajandusamet.

2. Päevahoiu ja töötajate/arstikeskuse majade sisustamine (meditsiinitehnika, mööbli ja sisustuse soetamine jm abitegevused) – 2025.aastal. Sisustamise eest vastutab Narva linna Sotsiaalabiamet. 

Linnavolikogu otsusega on vaja kinnitada projekti omafinantseering, sildfinantseering ning määrata projekti teostaja (juhtiv partner).

Projekt on vastavuses kehtiva Narva linna arengukava 2035 strateegilise eesmärgiga 2.5: 

Kõigile vajajatele on tagatud kõrge kvaliteediga tervishoiuteenused, mis edendavad tervislikke eluviise ja toetavad väärikat vananemist.
Tegevus: Uue hooldekodu ehitamine.
Projekti eeldatav omafinantseerimise ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2024
	2025

	omafinantseerimine
	108 550
	162 820

	sildfinantseerimine
	246 042
	369 063


Projekti elluviimiseks vajalikud omafinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”.
2. ÕIGUSLIKUD ALUSED
2.1. Vastavalt kohaliku omavalitsuse korraldamise seaduse (KOKS) § 22 lõike 1 punktile 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 371 lõikele 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 

3. OTSUS
3.1. Lubada Narva Linnavalitsuse Linnamajandusametil esitada projekti “Narva uue hooldekodu päevahoiuteenuse loomine“ taotlus meetmest ”Õiglase Ülemineku KOV investeeringud“ toetuse saamiseks.
3.2. Kinnitada projekti “Narva uue hooldekodu päevahoiuteenuse loomine“ projekti juhtivpartneriks Narva Linnavalitsuse Linnamajandusamet.
3.3. Kinnitada projekti “Narva uue hooldekodu päevahoiuteenuse loomine“ omafinantseering 2024.-2025. aastatel kuni 271 370 eurot.
3.4. Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2024.-2025. aastatel kuni 271 370 eurot.
3.5. Kinnitada projekti „Narva uue hooldekodu päevahoiuteenuse loomine“ sildfinantseerimine 2024.-2025. aastatel kuni 615 105 eurot.
3.6. Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2024.-2025. aastatel kuni 615 105 eurot.
3.7. Projekti omafinantseerimise summad aastate lõikes kajastada Narva linna arengukavas.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Irina Janovitš
Linnavolikogu esimees

